Barselona universiteti

Barselona universiteti (Universitat de Barcelona) Ispaniyaning Barselona shahrida joylashgan davlat universiteti. 1450-yilda tashkil etilgan. 60000 dan ortiq talabasi bilan u Ispaniyadagi eng yirik universitetlardan biri. Universitetda 16 tadan koʻproq fakultet va ilmiy markazlar mavjud va asosan katalan, ispan tillarida dars oʻtiladi. Barselona universiteti 575 yillik tarixga ega muassasa. Shu bilan birgalikda, kuchli ilmiy tadqiqot markazlari va xalqaro hamkorliklarga ega boʻlimlari bilan Ispaniyadagi nufuzli universitet hisoblanadi. Shuningdek, universitet uchta yirik fond jamgʻarmasi vakili hisoblanadi. Tarixi Universitet 1450-yil 3-noyabrda qirol Alfons el Magnanim tomonidan berilgan qirollik huquqi ostida tashkil etilgan. Barcelona shahridagi Estudi General yaʼni universitetning dastlabki shakli tashkil topish jarayoni XIV asr oxirlariga borib taqaladi. Bu davrda shahar hokimiyati, sobor maktablari hamda Santa Katarina dominikan monastiri homiyligida bir qator maktablar ochilgan boʻlib, ular muhim madaniy markazga aylangan edi. Aynan qirol Martin I of Aragon ushbu jarayonni boshlab bergan va natijada Barcelona universitetining tashkil etilishiga zamin yaratgan. U 1398-yil 23-yanvarda Barcelona kengashi aʼzolariga yoʻllagan maktubida shaharda universitet ochish uchun Rim papasidan ruxsat soʻraganini maʼlum qilgan. Barselona universiteti Ispaniya vorisligi urushidan soʻng, Bourbon tomonidan 1714-yildan 1837-yilgacha yopib qoʻyilgan. Universitet keyinchalik liberal tiklanish davrida, Isabella II of Spain hukmronligi paytida yana Barcelona shahrida qayta tiklangan. Fakultetlari Biologiya fakulteti Kimyo fakulteti Stomatologiya fakulteti Yer haqidagi fanlar fakulteti Iqtisodiyot va biznes fakulteti Pedagogika fakulteti Tasviriy san’at fakulteti Geografiya-tarix fakulteti Huquqshunoslik fakulteti Kutubxonachilik va axborot fanlari fakulteti Matematika va informatika fakulteti Tibbiyot va axborot fanlari fakulteti Farmatsiya va oziq-ovqat fanlari fakulteti Filologiya fakulteti Falsafa fakulteti Fizika fakulteti Psixologiya fakulteti Mashhur bitiruvchilari